
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣΔΕΥΤΕΡΟ Αρ. Φύλλου 1414 

15 Σεπτεμβρίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συμπλήρωση της υπ’ αριθ. Α/οικ. 11910/ Φ.ΔΕΘ/ 
9.7.2004, απόφασης με θέμα «Συγκρότηση Ομά¬ 
δας Εκπροσώπησης του Υπουργείου Ανάπτυξης 
για τη Διεθνή Έκθεση Θεσσαλονίκης 2004 στα θέ¬ 
ματα αρμοδιότητας Γ ενικής Γ ραμματείας Βιομηχα¬ 


νίας. 1 

Έγκριση υπερωριακής απασχόλησης ενός (1) υπαλ¬ 
λήλου του Πανεπιστημίου Πατρών. 2 

Έγκριση υπερωριακής απασχόλησης προσωπικού Λι¬ 
μενικού Ταμείου Ν. Χανιών. 3 

Μετατροπή θέσεων προσωπικού στο ΚΥ Ν. Μαδύτου, 
του ΓΝ «ΑΧΕΠΑ» Θεσσαλονίκης, του Α' ΠεΣΥΠ Κε¬ 
ντρικής Μακεδονίας. 4 

Τροποποίηση των οδηγιών εφαρμογής διαχείρισης, 


αξιολόγησης, παρακολούθησης και ελέγχου των 
ενεργειών επαγγελματικής κατάρτισης στα πλαί¬ 
σια του Ε. Π. «Υγεία-Πρόνοια» 2000-2006. Άξονας 


προτεραιότητας 4, Μέτρα 4.1 και 4.2. 5 

Έγκριση ωρών υπερωριακής απασχόλησης υπαλλή¬ 
λων του Ιατρικού Συλλόγου Αθηνών για το Β' εξά¬ 
μηνο του έτους 2004. 6 


Συγκρότηση Ομάδας Εργασίας για την απάντηση σε 
ερωτηματολόγιο της Ευρωπαϊκής Επιτροπής σχε¬ 
τικά με την προσέγγιση, την αμοιβαία αναγνώριση 
και την εκτέλεση ποινικών κυρώσεων στην Ευρω¬ 


παϊκή Ένωση. 7 

Χαρακτηρισμός ως μνημείου του πέτρινου γεφυριού 
στη θέση «Μέγας Λάκκος» στο Δημοτικό Διαμέρι¬ 
σμα Δραμεσιοί του Δήμου Δωδώνης (Ν. Ιωαννί- 
νων). 8 


Τροποποίηση της υπ’ αριθ. 7321/25.5.2001 Απόφασης 
περί «Καθορισμού ειδικοτήτων των μετεκπαιδευο- 
μένων στα Τμήματα Μετεκπαιδεύσεως της ΣΤΕ 


κλπ.». 9 

Ανάκληση της υπ’ αριθμ. 1571/7.6.2004 απόφασής 
μας και επαναφορά σε ισχύ της αριθμ. 156371/ 
20.6.1983 απόφασης του Υπουργού Γεωργίας. 10 


ΑΠΟΦΑΣΕΙ Σ 

Αριθ. Α/Οικ. 16268/437/Φ.ΔΕΘ (1) 

Συμπλήρωση της υπ’ αριθμ. Α/οικ. 11910/Φ.ΔΕΘ/9.7.2004, 
απόφασης με θέμα «Συγκρότηση Ομάδας Εκπροσώ¬ 
πησης του Υπουργείου Ανάπτυξης για τη Διεθνή Έκ¬ 
θεση Θεσσαλονίκης 2004 στα θέματα αρμοδιότητας 
Γενικής Γ ραμματείας Βιομηχανίας. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

• Του Ν. 1558/1985 (ΦΕΚ. 137/Α/1985) «Κυβέρνηση και 
Κυβερνητικά όργανα», όπως αυτός συμπληρώθηκε με το 
άρθρο 27 του Ν. 2081/1992 (ΦΕΚ 154 Α) και τροποποιή¬ 
θηκε μετο άρθρο 1 παρ. 2ατου Ν. 2469/1997 (ΦΕΚ38 Α). 

• Των Π.Δ. 229/1986 (ΦΕΚ 96/Α/16.7.1986), Π.Δ. 396/ 
1989 (ΦΕΚ 172/Α/16.6.1989) και Π.Δ. 189/1995 (ΦΕΚ99/Α/ 
1995) «Οργανισμός της ΓΓΒ». 

• Του Π.Δ. 27/1.2.1996 (ΦΕΚ 19/Α) «Συγχώνευση 
Υπουργείων Τουρισμού, Βιομηχανίας, Ενέργειας και Τε¬ 
χνολογίας, και Εμπορίου στο Υπουργείο Ανάπτυξης». 

• Του Π.Δ. 122/17.3.2004 «Ανασύσταση του Υπουργεί¬ 
ου Τουρισμού» (ΦΕΚ 85/Α/17.3.2004). 

• Του Π.Δ. 121/10.3.2004 «Διορισμός Υπουργών και 
Υφυπουργών» (ΦΕΚ 84/Α/10.3.2004). 

2. Το άρθρο 17του Ν. 3205/2003 «Μισθολογικές ρυθμί¬ 
σεις λειτουργών και υπαλλήλωντου Δημοσίου, ΝΠΔΔ και 
ΟΤΑ, μόνιμων στελεχών των Ενόπλων Δυνάμεων και αντί¬ 
στοιχων της Ελληνικής Αστυνομίας, του Πυροσβεστικού 
και Λιμενικού Σώματος και άλλες σαφείς διατάξεις» (ΦΕΚ 
297/Α/23.12.2003). 

3. Το άρθρο 40 του Ν. 849/1979 (ΦΕΚ 232/Α/78), όπως 
τροποποιήθηκε με το άρθρο 8 του Ν. 2129/1993 (ΦΕΚ 
57/Α/1993). 

4. Το άρθρο 7παρ. 4του Ν. 2244/1994 (ΦΕΚ 168 Α) «Ρύθ¬ 
μιση θεμάτων ηλεκτροπαραγωγής από ανανεώσιμες πη¬ 
γές ενέργειας και από συμβατικά καύσιμα και άλλες δια¬ 
τάξεις», όπως αντικαταστάθηκε μετο άρθρο 17παρ. 2του 
Ν. 2308/1995 (ΦΕΚ 114 Α). 

5. Τον Ν. 2860/2000(ΦΕΚ Α 251) «Διαχείριση, παρακο¬ 
λούθηση και έλεγχος του Κοινοτικού Πλαισίου Στήριξης 
και άλλες διατάξεις». 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


6. Την υπ’ αριθ. Θ (2001)550/14.3.2001 απόφαση της 
Επιτροπής της Ευρωπαϊκής Ένωσης για την έγκριση του 
Επιχειρησιακού Προγράμματος «Ανταγωνιστικότητα» και 
ειδικότερα τις διατάξεις εφαρμογής Κεφ. 4. 

7. Το Π.Δ. 4/2002(ΦΕΚ3/Α/14.1.2002) «Εκτέλεση ενερ¬ 
γειών Τεχνικής Βοήθειας-στήριξης και διαχείριση των 
αντίστοιχων πόρων». 

8. Την υπ’ αριθμ. 1466/ΕΥΣ 105/17.1.2002 εγκύκλιο για 
την εφαρμογή ενεργειών Τεχνικής Βοήθειας. 

9. Την υπ’ αριθμ. 172354/ΕΥΣ 1640/30.5.2002 απόφαση 
έγκρισης του ετήσιου προγράμματος ενεργειών Τεχνικής 
Βοήθειας, όπως τροποποιήθηκε με τις υπ’ αριθμ. 
194285/ΕΥΣ 3977/3635/4.9.2002, και 215722/ΕΥΣ5320/ 
25.11.2002 αποφάσεις. 

10. Το υπ’ αριθμ. 12362/ΕΥΣ669/3.3.2004του ΥΠΟΙΟ με 
το οποίο εγκρίθηκε το Ετήσιο Πρόγραμμα Τεχνικής Βοή¬ 
θειας Στήριξης του ΕΠΑΝ για το 2004. 

11. Την υπ’ αριθμ. 194211/ΔΕ10188/2.9.2002 απόφαση 
του Υπουργού Οικονομίας και Οικονομικών με την οποία 
εγκρίνεται η ένταξη στο ΠΔΕ της ΣΑΕ 27/3 με κωδικό 2002 
ΣΕ 02730020 με τίτλο Β' υποπρόγραμμα ενεργειών Τεχνι¬ 
κής Βοήθειας Στήριξης χρηματοδοτούμενων από αμιγείς 
εθνικούς πόρους. 

12. Την υπ’ αριθμ. 3260/16.7.2002 απόφαση του Υπουρ¬ 
γού Ανάπτυξης με την οποία μεταβιβάσθηκε η αρμοδιό¬ 
τητα ανάθεσης ενεργειών Τεχνικής Βοήθειας στη ΓΓΒ. 

13. Την υπ’ αριθμ. 7304/195/15.4.2003 απόφαση για 
«Ανάθεση της εκτέλεσης και παρακολούθησης των ενερ¬ 
γειών των μέτρων 9.1 τεχνική βοήθεια (ΕΤΠΑ) και 9.2 Τε¬ 
χνική Βοήθεια (ΕΚΤ) του ΕΠΑΝ, καθώς και της Εθνικής Τε¬ 
χνικής Βοήθειας» στο ΑΓΔΚΠ της ΓΓΒ. 

14. Την υπ’ αριθμ. Α/Οικ. 11910/Φ.ΔΕΘ/9.7.2004 από¬ 
φαση με θέμα «Συγκρότηση Ομάδας Εκπροσώπησης του 
Υπουργείου Ανάπτυξης για τη Διεθνή Έκθεση Θεσσαλο¬ 
νίκης 2004 στα θέματα αρμοδιότητας Γενικής Γραμματεί- 
ας Βιομηχανίας». 

15. Την ανάγκη προβολής των δράσεων του ΕΠΑΝ αρ¬ 
μοδιότητας Γ.Γ.Β. στη Διεθνή Έκθεση Θεσσαλονίκης 
2004, σε συνάρτηση με έκτακτες υπηρεσιακές ανάγκες, 
αποφασίζουμε: 

Τη συμπλήρωση της υπ’ αριθμ. Α/οικ. 11910/ Φ.ΔΕΘ/ 

9.7.2004 απόφασης με θέμα «Συγκρότηση Ομάδας Εκ¬ 
προσώπησης του Υπουργείου Ανάπτυξης για τη Διεθνή 
Έκθεση Θεσσαλονίκης 2004 στα θέματα αρμοδιότητας 
Γ ενικής Γ ραμματείας Βιομηχανίας», λόγω έκτακτων υπη¬ 
ρεσιακών αναγκών, με τον κο. Παπαιακώβου Δημήτριο, 
Δ/ντη της Διεύθυνσης Διεθνών Βιομηχανικών Σχέσεων 
κατά το χρονικό διάστημα 10.9.2004 έως 13.9.2004 κα¬ 
θώς και με τον Σέμπρο Γεώργιο, οδηγό του Γενικού Γραμ- 
ματέα Βιομηχανίας, για το χρονικό διάστημα από 

10.9.2004 έως 13.9.2004. 

Επίσης κρίνεται αναγκαία η αντιμετάθεση των χρονικών 
περιόδων συμμετοχής των υπαλλήλων Πιπερίδου Αφρο¬ 
δίτης και Καρτσακλή Αδαμαντίας στην ομάδα εκπροσώ¬ 
πησης της ΓΓΒ στην ΔΕΘ 2004, δηλαδή η Καρτσακλή 
Αδαμαντία θα συμμετάσχει κατά το χρονικό διάστημα 
από 10 έως 15.9.2004 και αντιστοίχως η Πιπερίδου Αφρο¬ 
δίτη από 15 έως 20.9.2004, καθώς και η αντικατάσταση 
της Μαρίας Καλύβα, Τμηματάρχη της Δ/νσης Πολιτικής 
Ποιότητας με την υπάλληλο της Δ/νσης Βιομηχανικών 
Επενδύσεων, Μαρία Καραγιάννη. 

Κατά τα λοιπά ισχύει η υπ’ αριθμ. Α/Οικ. 11910/ Φ.ΔΕΘ/ 

9.7.2004 απόφαση με θέμα : «Συγκρότηση Ομάδας Εκ¬ 


προσώπησης του Υπουργείου Ανάπτυξης για τη Διεθνή 
Έκθεση Θεσσαλονίκης 2004 στα θέματα αρμοδιότητας 
Γ ενικής Γ ραμματείας Βιομηχανίας». 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 27 Αυγούστου 2004 

Ο ΥΠΟΥΡΓΟΣ 

ΔΗΜΗΤΡΗΣ ΣΙΟΥΦΑΣ 
-♦- 

Αριθ. 4348 (2) 

Έγκριση υπερωριακής απασχόλησης ενός (1) υπαλλή¬ 
λου του Πανεπιστημίου Πατρών. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Το Ν. 1558/1985 «Κυβέρνηση και Κυβερνητικά Όργα¬ 
να», όπως συμπληρώθηκε με το άρθρο 27 του Ν. 
2081/1992. 

2. Το Π.Δ. 368/1989 «Οργανισμός Υπουργείου Εργα¬ 
σίας» όπωςτροποποιήθηκε και συμπληρώθηκε μεταγενέ¬ 
στερα με το Π .Δ. 436/1991. 

3. Το Π.Δ. 95/1993 «Καθορισμός αρμοδιοτήτων που δια¬ 
τηρούνται από τον Υπουργό Εργασίας. 

4. Το Π.Δ. 372/1995 «Μεταφορά της Γενικής Γραμμα¬ 
τείας Κοινωνικών Ασφαλίσεων από το Υπουργείο Υγείας- 
Πρόνοιας και Κοινωνικών Ασφαλίσεων στο Υπουργείο Ερ¬ 
γασίας. 

5. Τις διατάξεις του Ν.Δ/τος 515/1970 «περί χρονικών 
ορίων εργασίας μισθωτών» όπως συ μπληρώθηκαν από το 
Ν.Δ. 264/1973. 

6. Τις διατάξεις του άρθρου 18του Π.Δ/τοςτης8.4.1932 
περί κωδικοποιήσεως των διατάξεων των Νόμων «περί 
χρονικών ορίων εργασίας εις τα καταστήματα κ.λ.π.» που 
διατηρήθηκε σε ισχύ με το άρθρο ΙδτουΝ.Δ. 1037/1971 
«περί χρονικών ορίων λειτουργίας καταστημάτων και ερ¬ 
γασίας του προσωπικού αυτών». 

7. Τις διατάξεις του Π.Δ/τος της 27.6.1932 «περί κωδι- 
κοποιήσεως και συμπληρώσεως των περί δώρου εργα¬ 
σίας διατάξεων». 

8. Τις διατάξεις του Β.Δ/τοςτης 14.8.1950 «περί κανονι¬ 
σμού ωρών εργασίας αγοραίων (ταξί) και ιδιωτικής χρή- 
σεως αυτοκινήτων». 

9. Τις διατάξεις του Π.Δ. 410/1988 «Κώδικας προσωπι¬ 
κού με σύμβαση εργασίας ιδιωτικού δικαίου του Δημοσί¬ 
ου, των Ο.Τ.Α, και των λοιπών Ν.Π.Δ.Δ.». 

10. Την υπ’ αριθμ. 2/80345/0004/8.11.1999 Κ.Υ.Α. «Με¬ 
ταβίβαση εξουσίας υπογραφής σύμφωνα με το άρθρο 7 
παρ. 1 του Ν. 1943/1991». 

11. Το άρθρο 16 του Ν. 3205/2003 

12. Την υπ’ αριθμ. 3836/17.6.2004 (ΦΕΚ958/Β/25.6.2004) 
απόφαση του Υπουργού Εργασίας και Κοιν. Ασφαλίσεων 
«Καθορισμός ανωτάτων ορίων υπερωριακής απασχόλησης 
των εργαζομένων στις βιομηχανικές, βιοτεχνικές επιχειρή¬ 
σεις, εκμεταλλεύσεις και εργασίες Β' ημερολογιακού εξα¬ 
μήνου 2004». 

13. Την υπ’ αριθμ. 33 της 30.5.1997 ΠΥΣ «Τροποποίηση 
και αναμόρφωση της υπ’ αριθμ. 88/2.8.1995 ΠΥΣ και προ¬ 
σαρμογή της στις διατάξεις του Ν. 2470/1997 (ΦΕΚ 109/ 
Α/30.5.1997). 

14. Το υπ’ αριθμ. 10231/21.6.2004 έγγραφο του Παν/μί- 
ου Πατρών και το υπ’ αριθμ. 60858/Β2/6.8.2004 έγγραφο 
του Υπ. Εθν. Παιδείας και Θρησκευμάτων. 

15. Την από 24.8.2004 γνώμη του Ανωτάτου Συμβουλί¬ 
ου Εργασίας (ΑΣΕ). 

16. Η δαπάνη θα βαρύνει τον προϋπολογισμό του 
Παν/μίου έτους 2004 ΚΑ 0261, ποσό 1.512 ευρώ, αποφα¬ 
σίζουμε: 

Την έγκριση υπερωριακής απασχόλησης για έναν (1) 
υπάλληλο του Πανεπιστημίου Πατρών, ειδικότητας «Φυ- 
λάκων-Νυκτοφυλάκων», μέχρι είκοσι δύο (22) ώρεςτο μή¬ 
να, πλέον των νομίμων ορίων υπερωριακής εργασίας. 

Η απόφαση ισχύει αναδρομικά ένα (1) μήνα από τη δη¬ 
μοσίευσή της στην Εφημερίδα της Κυβερνήσεως και μέ¬ 
χρι 31.12.2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Αυγούστου 2004 
Ο Γενικός Γραμματέας 
Απασχόλησης και Κοινωνικής Προστασίας 
ΔΗΜΗΤΡΙΟΣ ΚΟΝΤΟΣ 

-♦- 

Αριθ. 4370 (3) 

Έγκριση υπερωριακής απασχόλησης προσωπικού Λιμε¬ 
νικού Ταμείου Ν. Χανιών. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Το Ν. 1558/1985 «Κυβέρνηση και Κυβερνητικά Όργα¬ 
να», όπως συμπληρώθηκε με το άρθρο 27 του Ν. 
2081/1992. 

2. Το Π.Δ. 368/1989 «Οργανισμός Υπουργείου Εργα¬ 
σίας» όπωςτροποποιήθηκε και συμπληρώθηκε μεταγενέ¬ 
στερα με το Π .Δ. 436/1991. 

3. Το Π.Δ. 95/1993 «Καθορισμός αρμοδιοτήτων που 
διατηρούνται από τον Υπουργό Εργασίας. 

4. Το Π.Δ. 372/1995 «Μεταφορά της Γενικής Γραμμα¬ 
τείας Κοινωνικών Ασφαλίσεων από το Υπουργείο Υγείας- 
Πρόνοιας και Κοινωνικών Ασφαλίσεων στο Υπουργείο Ερ¬ 
γασίας. 

5. Τις διατάξεις του Ν.Δ/τος 515/1970 «περί χρονικών 
ορίων εργασίας μισθωτών» όπως συμπληρώθηκαν από το 
Ν.Δ. 264/1973. 

6. Τις διατάξεις του άρθρου 18του Π.Δ/τοςτης 8.4.1932 
περί κωδικοποιήσεως των διατάξεων των Νόμων «περί 
χρονικών ορίων εργασίας εις τα καταστήματα κ.λ.π.» που 
διατηρήθηκε σε ισχύ με το άρθρο 16του Ν.Δ. 1037/1971 
«περί χρονικών ορίων λειτουργίας καταστημάτων και ερ¬ 
γασίας του προσωπικού αυτών». 

7. Τις διατάξεις του Π.Δ/τος της 27.6.1932 «περί κωδι- 
κοποιήσεως και συμπληρώσεως των περί δώρου εργα¬ 
σίας διατάξεων». 

8. Τις διατάξεις του Β.Δ/τοςτης 14.8.1950 «περί κανονι¬ 
σμού ωρών εργασίας αγοραίων (ταξί) και ιδιωτικής χρή- 
σεως αυτοκινήτων». 

9. Τις διατάξεις του Π.Δ. 410/1988 «Κώδικας προσωπι¬ 
κού με σύμβαση εργασίας ιδιωτικού δικαίου του Δημοσί¬ 
ου, των Ο.Τ.Α, και των λοιπών Ν.Π.Δ.Δ.». 

10. Την υπ’ αριθμ. 2/80345/0004/8.11.1999 Κ.Υ.Α. «Με¬ 
ταβίβαση εξουσίας υπογραφής σύμφωνα με το άρθρο 7 
παρ. 1 του Ν. 1943/1991». 


11. Το άρθρο 16του Ν. 3205/2003. 

12. Την υπ’ αριθ. 3836/17.6.2004 (ΦΕΚ958/Β/25.6.2004) 
απόφαση του Υπουργού Εργασίας και Κοιν. Ασφαλίσεων 
«Καθορισμός ανωτάτων ορίων υπερωριακής απασχόλη¬ 
σης των εργαζομένων στις βιομηχανικές, βιοτεχνικές επι¬ 
χειρήσεις, εκμεταλλεύσεις και εργασίες Β' ημερολογια¬ 
κού εξαμήνου 2004». 

13. Την υπ’ αριθμ. 33 της 30.5.1997 ΠΥΣ «Τροποποίηση 
και αναμόρφωση της υπ’ αριθμ. 88/2.8.1995 ΠΥΣ και προ¬ 
σαρμογή της στις διατάξεις του Ν. 2470/1997 (ΦΕΚ 
109/Α/30.5.1997). 

14. Την υπ’ αριθ. 165/2003 απόφαση του Λιμενικού Τα¬ 
μείου Χανιών και το υπ’ αρ. 5118.57/05/19.8.2004 έγγρα¬ 
φο του Υπουργείου Εμπορικής Ναυτιλίας. 

15. Την από 24.8.2004 γνώμη του Ανωτάτου Συμβουλί¬ 
ου Εργασίας (ΑΣΕ). 

16. Η δαπάνη θα βαρύνει τον προϋπολογισμό του Τα¬ 
μείου έτους 2004 ΚΑΕ 0261, ποσό 718.40 ευρώ, αποφα¬ 
σίζουμε: 

Την έγκριση υπερωριακής απασχόλησης για τέσσερις 
(4) υπαλλήλουςτου Λιμενικού, Ταμείου Ν. Χανίων, με σχέ¬ 
ση εργασίας ιδιωτικού δικαίου, μέχρι σαράντα (40) ώρες, 
ο καθένας συνολικά, πλέον των νομίμων ορίων υπερωρια- 
κής εργασίας. 

Η απόφαση ισχύει αναδρομικά ένα (1) μήνα από τη δη¬ 
μοσίευση της στην Εφημερίδα της Κυβερνήσεως και μέ¬ 
χρι 31.12.2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Αυγούστου 2004 

Ο Γ ενικός Γ ραμματέας 
Απασχόλησης και Κοινωνικής Προστασίας 
ΔΗΜΗΤΡΙΟΣ ΚΟΝΤΟΣ 

- ♦ - 

Αριθ. Υ3α/ΓΠ 61598 (4) 

Μετατροπή θέσεων προσωπικού στο ΚΥΝ. Μαδύτου,του 
ΓΝ «ΑΧΕΠΑ» Θεσσαλονίκης, του Α' ΠεΣΥΠ Κεντρικής 
Μακεδονίας. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ- 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΛΗΛΕΓΥΗΣ 

Έχοντας υπόψη: 

1. Τις διατάξεις του Ν. 2889/2001 (ΦΕΚ 37 Α'/2001). 

2. Τις διατάξεις του άρθρου 24, του Ν. 3172/2003/ΦΕΚ 
197 Α'/6.8.2003. 

3. Τις διατάξεις των άρθρων 1 και 5 του Ν. 2194 /1997/ 
ΦΕΚ34Α71997. 

4. Τις διατάξεις του άρθρου 14, 15 και 17 και 19 του Ν. 
1397/1983 / ΦΕΚ 143 Α'/1983. 

5. Τις διατάξεις της παρ. 2 του άρθρου 1, του Ν. 2469/ 
1997 ΦΕΚ 38 Α'/1997 και το γεγονός ότι από τις διατάξεις 
της απόφασης αυτής δεν θα προκληθεί επιπλέον δαπάνη 
στον τακτικό προϋπολογισμό ενώ αντίθετα προκαλείται 
μείωση δαπάνης με την μετατροπή αυτή. 

6. Την υπ’ αριθμ. ΔΙΔΚ /Φ.1/2/6139/2004/ΦΕΚ 527 Β'/ 
24.3.2004 απόφαση ανάθεσης αρμοδιοτήτων στους Υφυ¬ 
πουργούς Εσωτερικών, Δημόσιας Διοίκησης και Αποκέ¬ 
ντρωσης. 

7. Την υπ’ αριθμ. 14650 /ΔΙΟΕ 85 /2004/ΦΕΚ 519 Β'/ 

17.3.2004 απόφαση ανάθεσης αρμοδιοτήτων στους Υφυ¬ 
πουργούς Οικονομίας και Οικονομικών. 

8. Την υπ’ αριθμ. Υ3α/ ΓΠ 4889/ 95/ ΦΕΚ 673 Β 71995 κοι¬ 
νή υπουργική απόφαση. 

9. Την υπ’ αριθμ. 4/ 2.2.2004 απόφαση του Δ.Σ. του Α' 
ΠεΣΥΠ Κεντρικής Μακεδονίας, αποφασίζουμε: 

Τροποποιούμε την παραπάνω (8) σχετική υπουργική 
απόφαση, όσον αφορά τις θέσεις προσωπικού του άρ¬ 
θρου 1 (ΚΕΝΤΡΑ ΥΓΕΙΑΣ), του ΚΥ Ν. Μαδύτου, του ΓΝ 
«ΑΧΕΠΑ» Θεσσαλονίκης, του Α' ΠεΣΥΠ Κεντρικής Μακε¬ 
δονίας, ως εξής: 

1. Οι τρεις (3) κενές από τις προβλεπόμενες έξι (6) ορ¬ 
γανικές θέσεις της κατηγορίας ΤΕ του κλάδου ΤΕ επισκε¬ 
πτών - τριών υγείας και η μία (1) κενή προβλεπόμενη ορ¬ 
γανική θέση της κατηγορίας ΤΕ, του κλάδου ΤΕ Διαιτολο- 
γίας, του ΚΥ Ν. Μαδύτου, μετατρέπονται σε τέσσερις (4) 
θέσεις της κατηγορίας ΤΕ του κλάδου ΤΕ Νοσηλευτικής 
στο ίδιο ΚΥ. 

2. Η μία (1) κενή προβλεπόμενη οργανική θέση της κα¬ 
τηγορίας ΤΕ του κλάδου ΤΕ Διοίκησης μονάδων υγείας 
και πρόνοιας, του ΚΥΝ. Μαδύτου, μετατρέπεται σε μία (1) 
θέση της κατηγορίας ΔΕ του κλάδου ΔΕ Διοικητικού - Λο¬ 
γιστικού, στο ίδιο ΚΥ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Αυγούστου 2004 

οι ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΥΦΥΠ. ΟΙΚΟΝΟΜΙΑΣ 

ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΠΕΤΡΟΣ ΔΟΥΚΑΣ ΑΠ. ΑΝΔΡΕΟΥΛΑΚΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

ΝΙΚΗΤΑΣ ΚΑΚΛΑΜΑΝΗΣ 
-♦- 

Αριθ. ΔΥ2γ/οικ. 85509 (5) 

Τροποποίηση των οδηγιών εφαρμογής διαχείρισης, αξιο¬ 
λόγησης, παρακολούθησης και ελέγχου των ενεργει¬ 
ών επαγγελματικής κατάρτισης στα πλαίσια του Ε. Π. 
«Υγεία-Πρόνοια» 2000-2006. Άξονας προτεραιότητας 
4, Μέτρα 4.1 και 4.2. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανα (ΦΕΚ 137/1985/τ. Α'), όπως συμπλη¬ 
ρώθηκε και τροποποιήθηκε μεταγενέστερα. 

2. Το Π.Δ. 95/2000 «Οργανισμός του Υπουργείου Υγεί¬ 
ας και Πρόνοιας» (ΦΕΚ 76/10.3.2000 Τ.Α'), όπως τροπο¬ 
ποιήθηκε μεταγενέστερα. 

3. Την απόφαση με αριθμ. ΔΥ(3-4)α/οικ. 4869/29.4.2004 
«Σύσταση Ενιαίου Διοικητικού Τομέα Επιχειρησιακών 
Προγραμμάτων Υγείας και Κοινωνικής Αλληλεγγύης» 
(ΦΕΚ655/5.5.2004τ. Β'). 

4. Την απόφαση με αριθμ. ΔΥ(3-4)α/ΓΠοικ. 70789/ 

16.7.2004 «Μεταβίβαση αρμοδιοτήτων και του δικαιώμα¬ 
τος υπογραφής εγγράφων «Με εντολή Υπουργού» στους 
Γενικούς Γραμματείς, Γενικούς Διευθυντές και ανωτέ- 
ρους υπαλλήλους του Υπουργείου Υγείας και Κοινωνικής 
Αλληλεγγύης» (ΦΕΚ 1125/23.7.2004τ. Β'). 


5. Την υπ’ αριθμ. ΔΥ2γ/οικ. 30958/26.3.2002 Υπουργική 
Απόφαση «Οδηγίες εφαρμογής διαχείρισης, αξιολόγη¬ 
σης, παρακολούθησης και ελέγχου των ενεργειών επαγ¬ 
γελματικής κατάρτισης σταπλαίσιατου Ε. Π. «Υγεία-Πρό- 
νοια» 2000-2006. Άξονας προτεραιότητας 4, Μέτρα 4.1 
και 4.2» (ΦΕΚ432/9.4.2002τ. Β'). 

6. Τις υπ’ αριθμ. ΔΥ2γ/οικ. 73530/23.7.2002 και ΔΥ2γ/ 
ΓΠ4302/21.1.2004 Υπουργικές Αποφάσεις «Τροποποίη¬ 
ση - συμπλήρωση των οδηγιών εφαρμογής διαχείρισης, 
αξιολόγησης, παρακολούθησης και ελέγχου των ενεργει¬ 
ών επαγγελματικής κατάρτισης στα πΑαίσια .του Ε:Π. 
«Υγεία-Πρόνοια» 2000-2006. Άξονας προτεραιότητας 4, 
Μέτρα 4.1 και 4.2» (ΦΕΚ 1006/2.6.2002 τ. Β' και ΦΕΚ 
191/4.2.2004τ. Β'). 

7. Το υπ’ αριθμ. 4625/Φ205.1.2.1937/21.7.2004 έγγρα¬ 
φο της Υπηρεσίας Διαχείρισης του Ε.Π. Υγείας και Κοινω¬ 
νικής Αλληλεγγύης. 

8. Την ανάγκη τροποποίησης των ανωτέρω (5) και (6) 
σχετικών αποφάσεων για την αποτελεσματικότερη καιτα- 
χύτερη υλοποίηση των Μέτρων 4.1 και 4.2 του Άξονα προ¬ 
τεραιότητας 4 του Ε.Π. «Υγεία-Πρόνοια 2000-2006». 

9. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Εγκρίνουμε την τροποποίηση των οδηγιών εφαρμογής 
διαχείρισης, αξιολόγησης, παρακολούθησης και ελέγχου 
των ενεργειών επαγγελματικής κατάρτισης στα πλαίσια 
του Ε.Π. «Υγεία-Πρόνοια» 2000-2006. Άξονας προτεραιό¬ 
τητας 4, Μέτρα 4.1 και 4.2 (σχετικά 5 και 6), ως κατωτέρω: 

Κεφάλαιο 10: ΥΛΟΠΟΙΗΣΗ ΤΩΝ ΕΝΕΡΓΕΙΩΝ ΚΑΤΑΡ¬ 
ΤΙΣΗΣ 

Η παράγραφος 10.1 αντικαθίσταται ως εξής: 

Η πρώτη δόση, ύψους 70% του συνολικού κόστους της 
Ενέργειας, καταβάλλεται μετά τη ΔΗΛΩΣΗ ΕΝΑΡΞΗΣτης 
κατάρτισης, αφού ο ανάδοχος έχει υλοποιήσει την απαι- 
τούμενη προετοιμασία για την έναρξη της κατάρτισης, η 
οποία ενδεικτικά συνίσταται σε: α) δράσεις δημοσιότητας 
β) επιλογή καταρτιζομένωνγ) επιλογή εκπαιδευτών δ) σύ¬ 
νταξη αναλυτικού ωρολογίου προγράμματος ε) οριστικο¬ 
ποίηση της κατάλληλης υλικοτεχνικής υποδομής για την 
υλοποίηση της κατάρτισης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Αυγούστου 2004 

Ο ΥΠΟΥΡΓΟΣ 

Ν. ΚΑΚΛΑΜΑΝΗΣ 
-♦- 

Αριθ. ΥΙΟβ/Γ.Π. 53170 (6) 

Έγκριση ωρών υπερωριακής απασχόλησης υπαλλήλων 
του Ιατρικού Συλλόγου Αθηνών για το Β' εξάμηνο του 
έτους 2004. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του Ν. 3205/2003, άρθ. 16. 

2. Την ανάγκη υπερωριακής απασχόλησης των υπαλλή¬ 
λων που υπηρετούν στα τμήματα Δ/κού, Οικονομικού, 
Διαχειρ.Διεκπ. Υποθέσεων Γιατρών-Πολιτών λόγω της 
υποχρεωτικής παρουσίας των υπαλλήλων σε Συμβούλια 
και Επιτροπές τις απογευματινές ώρες και τρέχουσα ερ- 

γασία, η οποία γίνεται τις απογευματινές ώρες λόγω μει¬ 
ωμένου προσωπικού. 

3. Το γεγονός ότι από την απόφαση αυτή θα προκληθεί 
δαπάνη ύψους είκοσι πέντε χιλιάδων (25.000) ευρώ, η 
οποία είναι εγγεγραμμένη στον αντίστοιχο προϋπολογι¬ 
σμό του Ιατρικού Συλλόγου Αθηνών. 

4. Το υπ’ αριθμ. 13325/1.6.2004 έγγραφο του Ιατρικού 
Συλλόγου Αθηνών, αποφασίζουμε: 

Εγκρίνουμε την υπερωριακή απασχόληση δέκα τριών (13) 
υπαλλήλων του Ιατρικού Συλλόγου Αθηνών που απασχο¬ 
λούνται στα τμήματα Δ/κού, Οικον. Διαχείρισης, Διεκ. Υπο¬ 
θέσεων Γιατρών-Πολιτών και θα εργασθούν τρεις χιλιάδες 
εννιακόσιες εξήντα (3960) ώρες περίπου μέχρι 31.12.2004. 

Η απασχόληση των ανωτέρω υπαλλήλων κρίνεται ανα¬ 
γκαία για την κάλυψη των συνεδριάσεων του Διοικητικού 
και του Πειθαρχικού Συμβουλίου, των θεσμοθετημένων 
επιτροπών εργασίας κλπ. οι οποίες πραγματοποιούνται 
τις απογευματινές ώρες. 

Η απασχόληση των παραπάνω υπαλλήλων θα πραγμα¬ 
τοποιείται ως εξής: 

Για επτά (7) υπαλλήλους κάθε Δευτέρα, Τετάρτη, Πα¬ 
ρασκευή, από 2.30-7.30 και για έξι (6) υπαλλήλους κάθε 
Τρίτη και Πέμπτη από 2.30-7.30. 

Η κατανομή των ωρών εργασίας καθώς και ο ορισμός 
των υπευθύνων για την παρακολούθηση και τον έλεγχο 
της πραγματοποιηθείσας υπερωρίας θα ορισθούν με 
απόφαση του Προέδρου του Ιατρικού Συλλόγου. 

Η δαπάνη που προκύπτει από την ανωτέρω υπερωρια- 
κή απασχόληση δεν υπερβαίνει το ύψος της εγγεγραμμέ¬ 
νης πίστωσης προϋπολογισμού οικονομικού έτους 2004. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Αυγούστου 2004 

Ο ΥΠΟΥΡΓΟΣ 

ΝΙΚΗΤΑΣ ΚΑΚΛΑΜΑΝΗΣ 
-♦- 

Αριθ. 96404 (7) 

Συγκρότηση Ομάδας Εργασίας για την απάντηση σε ερω¬ 
τηματολόγιο της Ευρωπαϊκής Επιτροπής σχετικά με 
την προσέγγιση, την αμοιβαία αναγνώριση και την 
εκτέλεση ποινικών κυρώσεων στην Ευρωπαϊκή Ένωση. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Τις διατάξεις: 

α) της παρ. 6α του άρθρου 5 του ν. 2408/1996 (ΦΕΚ Α' 
104). 

β)του άρθρου 23 παρ. 1 περ. ιτου Ν. 2145/1993 (ΦΕΚΑ' 
1988) 

γ) του άρθρου 17 του Ν. 3205/2003 (ΦΕΚ Α' 297) «Μι- 
σθολογικές ρυθμίσεις λειτουργών και υπαλλήλωντου Δη¬ 
μοσίου, Ν.Π.Δ.Δ. και Ο.Τ.Α., μονίμων στελεχών των Ενό¬ 
πλων Δυνάμεων και αντιστοίχων της Ελληνικής Αστυνο¬ 
μίας, του Πυροσβεστικού και Λιμενικού Σώματος και 
άλλες συναφείς διατάξεις». 

δ) του άρθρου 29 Α'του Ν. 1558/1985 (ΦΕΚΑ' 137) «Κυ¬ 
βέρνηση και Κυβερνητικά Όργανα», το οποίο προστέθη¬ 
κε με το άρθρο 27 του Ν. 2081/1992 (ΦΕΚΑ' 154) και αντι- 
καταστάθηκεμετο άρθρο 1 του Ν. 2469/1992 (ΦΕΚΑ'38). 


2) Την ανάγκη συγκρότησης Ομάδας Εργασίας για την 
απάντηση σε ερωτηματολόγιο της Ευρωπαϊκής Επιτροπής 
σχετικά με την προσέγγιση, την αμοιβαία αναγνώριση και 
την εκτέλεση ποινικών κυρώσεων στην Ευρωπαϊκή Ένωση. 

3) Το γεγονός ότι από τις διατάξεις της παρούσας προ- 
καλείται συνολική δαπάνη ύψους 2.313,00 Ευρώ σε βά¬ 
ρος του προϋπολογισμού του ΤΑΧΔΙΚ, αποφασίζουμε: 

Τη συγκρότηση Ομάδας Εργασίας για την απάντηση σε 
ερωτηματολόγιο της Ευρωπαϊκής Επιτροπής σχετικά με 
την προσέγγιση, την αμοιβαία αναγνώριση και την εκτέ¬ 
λεση ποινικών κυρώσεων στην Ευρωπαϊκή Ένωση, απο¬ 
τελούμε νη από τους: 

1. Ισίδωρο Ντογιάκο, Αντεισαγγελέα Εφετών, ως Πρόε¬ 
δρο. 

2. Ελένη Ξανθάκη, Επίκουρη Καθηγήτρια Ευρωπαϊκού 
Ποινικού Δικαίου Πανεπιστημίου Λονδίνου. 

3. Μαρία Γαβουνέλη, Λέκτορα Πανεπιστημίου Αθηνών, 
ως μέλη. 

Χρέη γραμματέα της Ομάδας Εργασίας θα εκτελεί η Ευ¬ 
ταξία Φλέγγα, υπάλληλος του Υπουργείου Δικαιοσύνης. 

Η ανωτέρω Ομάδα οφείλει να περατώσει το έργο της 
εντός ενός (1) μηνός από την έναρξη των εργασιών της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Αυγούστου 2004 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 
-♦- 

Αριθ. ΥΠΠΟ/ΔΝΣΑΚ/63439/1543 (8) 

Χαρακτηρισμός ως μνημείου του πέτρινου γεφυριού στη 
θέση «Μέγας Λάκκος» στο Δημοτικό Διαμέρισμα Δρα- 
μεσιοίτου Δήμου Δωδώνης (Ν. Ιωαννίνων). 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) του Ν. 1558/1985 «Περί Κυβέρνησης και Κυβερνητι¬ 
κών Οργάνων» που δημοσιεύθηκε στο Φ.Ε.Κ. 
137/26.7.1985 

β) του Ν. 3028/2002 «Για την προστασία των Αρχαιοτή¬ 
των και εν γένει της Πολιτιστικής Κληρονομιάς» (Φ.Ε.Κ. 
153/Α/28.6.2002) 

γ) του Ν. 2039/1992 «περί Κύρωσης της Σύμβασης για 
την προστασία της Αρχιτεκτονικής Κληρονομιάς της Ευ¬ 
ρώπης» (Φ.Ε.Κ.61/Α/13.4.1992). 

δ) του Π.Δ. 191/2003 (ΦΕΚ 146/Α/13.6.2003) «Οργανι¬ 
σμός Υπουργείου Πολιτισμού». 

2. Την με Α. Π. 133/24.3.2004 απόφαση του Πρωθυ¬ 
πουργού και Υπουργού Πολιτισμού (Φ.Ε.Κ. 
527/Β/24.3.2004) με την οποία ανατίθεται η άσκηση αρ¬ 
μοδιοτήτων στην αναπληρωτή Υπ. Πολιτισμού Φ. Π άλλη 
Πετραλιά και στους Υφυπουργούς Γ. Ορφανό και Π. Τα- 
τούλη, όπως διορθώθηκε και δημοσιεύτηκε στο Φ.Ε.Κ. 
558/Β/2.4.2004. 

3. Την Υπουργική Απόφαση ΥΠΠΟ/ΔΟΕΠΥ/ΤΠΟΝΥΣ/ 
15/3696/20.1.2004 «Μεταβίβαση αρμοδιοτήτων του 
Υπουργού Πολιτισμού στις Περιφερειακές..» (ΦΕΚ - 
70/Β/20.1.2004) καθώς και την Υπουργική Απόφαση ΥΠ- 
ΠΟ/ΔΟΕΠΥ/ΤΠΟΝΥΣ/14/3698/20.1.2004 «Οργάνωση και 
λειτουργία των Συμβουλίων του Ν. 3028/2002» (ΦΕΚ 70/ 
Β/20.1.2004). 

4. Την εισήγηση της ΥΝΜΤΕ Ηπείρου και τα λοιπά στοι¬ 
χεία του φακέλου που έχει συνταχθεί από την ΥΝΜΤΕ 
Ηπείρου. 

5. Την ομόφωνη γνωμοδότηση του Τοπικού Συμβουλίου 
Μνημείων Ηπείρου με αριθμό Πρακτικού 07/17.11.2003, 
αποφασίζουμε: 

Χαρακτηρίζουμε ως μνημείο, σύμφωνα με τις διατάξεις 
του Ν. 3028/2002, το πέτρινο γεφύρι, που βρίσκεται στη 
θέση «Μέγας Λάκκος» (με συντεταγμένες χ=20° 45' 40", 
Ψ=39° 33' 40" στον υπό κλίμακα 1:50.000 Χάρτη της 
Γ.Υ.Σ.) στο Δημοτικό Διαμέρισμα Δραμεσιοί του Δήμου 
Δωδώνης (Ν. Ιωαννίνων), διότι αποτελεί χαρακτηριστικό 
δείγμα της Ηπειρώτικης λαϊκής αρχιτεκτονικής και τεχνι¬ 
κής στην κατασκευή πέτρινων γεφυριών. 

Το παραπάνω γεφύρι αποτελεί σημαντική ιστορική μαρ¬ 
τυρία για τον τρόπο επικοινωνίας και την κοινωνικοοικο¬ 
νομική οργάνωση της περιοχής και είναι άρρηκτα συνδε- 
δεμένο με τις μνήμες των κατοίκων. 

Γιατην καλύτερη προστασία, προβολή και ανάδειξη του 
μνημείου ορίζεται περιβάλλον χώρος είκοσι μέτρων (20 
πί) περιμετρικά του μνημείου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Αυγούστου 2004 

Ο ΥΦΥΠΟΥΡΓΟΣ 

ΠΕΤΡΟΣΤΑΤΟΥΛΗΣ 
-♦- 

Αριθ. 5486 (9) 

Τροποποίηση της υπ’ αριθ. 7321/25.5.2001 Απόφασης πε¬ 
ρί «Καθορισμού ειδικοτήτων των μετεκπαιδευομένων 
στα Τμήματα Μετεκπαιδεύσεως της ΣΤΕ κλπ.». 

Ο ΥΦΥΠΟΥΡΓΟΣ ΤΟΥΡΙΣΜΟΥ 

Έχοντας υπόψη: 

1. Τις διατάξεις του άρθρου 11 παρ. 1 του Ν. 1077/1980 
(ΦΕΚ225/2.10.1980) όπως τροποποιήθηκε με την παρ. 7β 
του άρθρου 25 του Ν. 3105/2003 (ΦΕΚ 29/Α/2003) «Του¬ 
ριστική Εκπαίδευση και Κατάρτιση, ρυθμίσεις για τον 
Τουρισμό και άλλες διατάξεις». 

2. Τις διατάξεις της υπ’ αριθμ. 7321/25.5.1981 Απόφα¬ 
σης του Υπουργού Προεδρίας Κυβερνήσεων (ΦΕΚ 
328/Β/1981) «περί καθορισμού ειδικοτήτων των Μετεκ- 
παιδευομένων στα Τμήματα Μετεκπαίδευσης της ΣΤΕ». 

3. Το Π.Δ 122/2004 «Ανασύσταση του Υπουργείου Του¬ 
ρισμού» (ΦΕΚ85/Α/2004). 

4. Το Π.Δ. 123/2004 «Διορισμός Υπουργού, Αναπληρω¬ 
τή Υπουργού και Υφυπουργών» (ΦΕΚ86/Α/2001). 

5. Την υπ’ αριθμ. 1153/20.4.2004 Κοινή Απόφαση του 
Πρωθυπουργού και του Υπουργού Ανάπτυξης «Ανάθεση 
αρμοδιοτήτων στον Υφ/γό Τουρισμού Αναστάσιο Λιάσκο» 
(ΦΕΚ 591/Β/21.4.2004). 

6. Την υπ’ αριθμ. 2955/28.5.2004 Κοινή Απόφαση του 
Πρωθυπουργού και του Υπουργού Τουρισμού «Διορι¬ 
σμός Βασιλείου Ριζά στην θέση του Ειδικού Γραμματέα 
Τουρισμού» (ΦΕΚ 157/Γ/4.6.2004). 

7. Την υπ’ αριθμ. 227/21.7.2004 Απόφαση που λήφθηκε 
στην 24η Συνεδρίαση του Δ.Σ.του Ο.Τ.Ε.Κ., αποφασίζου¬ 
με: 

1. Τροποποιούμετηνπαρ. 5του άρθρου 5της υπ’ αριθμ. 
7321/1981/ΦΕΚ 328/Β/1981) Υπουργικής Απόφασης και 
την διατυπώνουμε ως ακολούθως: 


«Τα Πτυχία υπογράφονται από τον Γενικό Διευθυντή, 
τον Πρόεδρο του Διοικητικού Συμβουλίου του Ο.Τ.Ε.Κ. 
και τον εποπτεύοντα τον Ο.Τ.Ε.Κ. Υπουργό». 

2. Κατά τα λοιπά ισχύει η ανωτέρω Υπουργική Απόφαση 
ως έχει. 

3. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Αυγούστου 2004 

Ο ΥΦΥΠΟΥΡΓΟΣ 

ΑΝΑΣΤΑΣΙΟΣ ΛΙΑΣΚΟΣ 
-♦- 

Αριθ. 2812 (10) 

Ανάκληση της υπ’ αριθμ. 1571/7.6.2004 απόφασής μας 
και επαναφορά σε ισχύ της υπ’ αριθμ. 156371/ 
20.6.1983 απόφασης του Υπουργού Γεωργίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1) Τις διατάξεις: 

α) Του Ν. 2503/1997 «Διοίκηση, οργάνωση, στελέχωση 
της Περιφέρειας, ρύθμιση θεμάτων για την Τοπική Αυτο¬ 
διοίκηση και άλλες διατάξεις». 

β) Του Ν. 2647/1998 «Μεταβίβαση αρμοδιοτήτων στις 
Περιφέρειες και την Αυτοδιοίκηση και άλλες διατάξεις». 

γ) Του Ν. Δ. 86/1969 «Περί Δασικού Κώδικα». 

δ) Τις διατάξεις του Ν.Δ. 996/1971 «Περί αντικαταστά- 
σεως και συμπληρώσεως διατάξεων τινών του Νομοθετι¬ 
κού διατάγματος 86/1989 «Περί δασικού κώδικος» και κω- 
δικοποιήσεως.». 

ε) Του Ν. 177/1975 «Περί αντικαταστάσεως και συμπλη¬ 
ρώσεως διατάξεων τινών του Ν. Δ. 86/1969». 

στ) Το άρθρο 57, τροποποίηση και συμπλήρωση διατά¬ 
ξεων του Ν.Δ. 86/1989 «Δασικός Κώδιξ» (ΦΕΚ7Α') του Ν. 
2637/1998 «Σύσταση Οργανισμού Πιστοποίησης κ.λ.π», 
ΦΕΚ (20Α71996), με το οποίο τροποποιήθηκαν τα άρθρα 
253 και 254του Ν.Δ. 86/1989, όπως αυτά αντικαταστάθη- 
καναπότα άρθρα 3 και 4του Ν. 177/1975 (ΦΕΚ205/Α'). 

2) Την υπ’ αριθμ. 414985/29.11.1985 (ΦΕΚ 757/Β7 
18.12.1985) κοινή απόφαση των Υφυπουργού Εθνικής Οι¬ 
κονομίας και αναπληρωτή Υπουργού Γεωργίας «Μέτρα 
διαχείρισης της άγριας πτηνοπανίδας», όπως αυτή τρο¬ 
ποποιήθηκε με τις 366599/16.12.1996 (ΦΕΚ 1188/Β7 
31.12.1990) και 294283/23.12.1997 (ΦΕΚ 68/Β74.2.1998), 
κοινές αποφάσεις των Υπουργών Εθνικής Οικονομίας και 
Γ εωργίας. 

3) Τις διατάξεις της Κ.Υ.Α «Καθορισμός μέτρων και δια¬ 
δικασιών για τη διατήρηση των φυσικών οικοτόπων (ΦΕΚ 
1289/28.12.1998) και με την οποία ενσωματώθηκε στο 
Εθνικό Δίκαιο η οδηγία 92/43/Ε.Ο.Κ «για τη διατήρηση 
των φυσικών οικοτόπων καθώς καιτης άγριας πανίδας και 
χλωρίδας» και η οδηγία 97/62/Ε.Κ του Συμβουλίου της 
27.10.1997» για την τεχνική και επιστημονική αναπρο¬ 
σαρμογή της οδηγίας 92/43/ΕΟΚ» για τη διατήρηση των 
φυσικών οικοτόπων καθώς και της άγριας πανίδας και 
χλωρίδας». 

4) Την υπ’ αριθμ. 156371/26.6.1983 απόφαση του 
Υπουργού Γεωργίας, με την οποία ιδρύθηκε το μόνιμο κα¬ 
ταφύγιο θηραμάτων Ηλιοχωρίου -Βρυσοχωρίου του Δή¬ 
μου Τύμφης Ν. Ιωαννίνων. 

5) Την υπ’ αριθμ. 1571/7.6.2004 απόφασή μας με την 
οποία τροποποιήθηκαν τα όρια και η έκταση του καταφυ¬ 
γίου Άγριας Ζωής Ηλιοχωρίου - Βρυσοχωρίου από 39.000 
στρέμματα σε 21.000 στρέμματα. 

6) Την υπ’ αριθμ. 106691/3004/26.8.2004 διαταγή του 
Υπουργείου Γ εωργίας, με την οποία ζητείται η επανεξέταση 
της ανωτέρω τροποποίησης και στη συνέχεια η ανάκλησή 
της για τους λόγους οι οποίοι αναφέρονται σε αυτήν. 

7) Την υπ’ αριθμ. 2811/30.8.2004 πρόταση της Δ/νσης 
Δασών Ν. Ιωαννίνων με τη συνημμένη σε αυτή εισήγηση 
του Δασολόγου της ίδιας υπηρεσίας, Νικολάου Παπαευ- 
θυμίου. 

8) Τις βασικές περί διοικητικού δικαίου αρχές, αποφα¬ 
σίζουμε: 


1. Ανακαλούμε την υπ’ αριθμ. 1571 /7.6.2004 απόφασή μας, 
με την οποία τροποποιήθηκαντα όρια και μειώθηκε η έκταση 
του καταφυγίου Άγριας Ζωής Ηλιοχωρίου - Βρυσοχωρίου, 
του Δήμου Τύμφης και επαναφέρουμε σε ισχύ την υπ’ αριθμ. 
156371/20.6.1983 απόφαση του Υπουργού Γεωργίας. 

2. Από τις διατάξεις της παρούσας απόφασης δε προκα- 
λείται δαπάνη σε βάρος του Κρατικού Προϋπολογισμού. 

3. Η ισχύς της παρούσας άρχεται από της δημοσιεύσε- 
ωςτης στην Εφημερίδα της Κυβερνήσεως. 

4. Η παρούσα να δημοσιευθεί στην Εφημερίδα της Κυ¬ 
βερνήσεως. 

Ιωάννινα, 30 Αυγούστου 2004 

Ο Γενικός Γραμματέας Περιφέρειας 
ΔΗΜΗΤΡΙΟΣ ΠΑΝΟΖΑΧΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΡιΙΐρ: νννννν.Θί.^Γ - 6-πΐ3ίΙ: \Λ/θβηΐ33ΐθΓ @ θ1.ς)Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ - Πλ. Κωνσταντινουπόλεως 


(2410)597449 
(26610) 89127 
(26610) 89105 
(2810) 396 409 
(22510) 46 888 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θυτο, προσαυξανόμενη κατά 0,20 ουτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 

Σε μορφή Οϋ: 


Τεύχος 


Περίοδος 


Ευπο 


Τεύχος 


Περίοδος ΕυΠΟ 


Α' 

Ετήσιο 

150 

Α 

3μηνιαίο 

40 

Α' 

Μηνιαίο 

15 

Β’ 

Ετήσιο 

300 

Β' 

3μηνιαίο 

80 

Β' 

Μηνιαίο 

30 

Γ 

Ετήσιο 

50 

Δ' 

Ετήσιο 

220 

Δ' 

3μηνιαίο 

60 


Αναπτυξιακών Πράξεων Ετήσιο 50 

Ν.Π.Δ.Δ. Ετήσιο 50 

Παράρτημα Ετήσιο 50 

Εμπορικής και Βιομηχανικής Ιδιοκτησίας Ετήσιο 100 

Ανωτάτου Ειδικού Δικαστηρίου Ετήσιο 5 

Διακηρύξεων Δημοσίων Συμβάσεων Ετήσιο 200 

Διακηρύξεων Δημοσίων Συμβάσεων Εβδομαδιαίο 5 

Α.Ε. & Ε.Π.Ε Μηνιαίο 100 


Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-Γοτπ και μέχρι 100 σελίδες σε 5 θογο προσαυξανόμενη 
κατά 1 θυΐΌ ανά 50 σελίδες. 

Η τιμή πώλησης σε μορφή οό- γογπ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 

Τα παραπάνω οά-ΐΌΠΊ διατίθονται ύστερα από σχετική παραγγελία και αφορούν Φ.Ε.Κ. που έχουν δημοσιευθεί μετά από το έτος1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά : 210-9472555, ίθχ :210-9472556 ίηίθΓΠβΙ : ΙιίΙρ://νννννν.βί.9·' ■ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηίθΓΠβΙ 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 θυτο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων Ι<ΛΕ 3512) ,Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

" Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίΘΓΠΘΐ, με την καταβολή των αντίστοιχων 
ποσών συνδρομής καιΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


































